
ОБЩИНА ОПАН

ДО

ОБЩИНСКИ СЪВЕТ

ОПАН
ПРЕДЛОЖЕНИЕ

от инж. Генчо Колев –  Кмет на Община Опан
ОТНОСНО: Приготвяне на храна за учениците от СУ „Христо Ботев“ с.Опан от Домашен социален патронаж с. Опан през учебната 2026/2027 година
Уважаеми дами и господа общински съветници,

В Общинска администрация Опан, постъпи искане с вх.№ 67-00-29/14.07.2026г. от директора на Средно училище „Христо Ботев“ с. Опан за учебната 2026/2027 г., храната за учениците да се приготвя в Домашен социален патронаж с.Опан с продукти закупени от СУ „Христо Ботев“ с.Опан  и обедното хранене да се осъществява в Обект за разливане на храна – общинска собственост, находящ се в сградата на СУ „Христо Ботев“ с.Опан.

Предвид гореизложеното предлагам на общински съвет Опан да 

РЕШИ:

На основание чл. 21, ал.1, т. 23 от Закона за местното самоуправление и местната администрация и във връзка с искане с вх.№ 67-00-29/14.07.2026г. от директора на Средно училище „Христо Ботев“ с.Опан, Общински съвет Опан:
1. Дава съгласие през учебната 2026/2027 г. храната за учениците от СУ „Христо Ботев“ с.Опан, да се приготвя в Домашен социален патронаж с.Опан с продукти закупени от СУ „Христо Ботев“ с.Опан и обедното хранене да се осъществява в Обект за разливане на храна – общинска собственост, находящ се в сградата на СУ „Христо Ботев“ с.Опан, по предварително писмено заявени необходим брой порции.
2. СУ „Христо Ботев“ с.Опан да заплаща ежемесечно до 10 число на месеца следващ отчетния период режийни разноски, както следва:

- пълния размер на разходите за вода в Обект за разливане на храна;

- 60% от стойността на фактурата за ел.енергия на Домашен социален патронаж с.Опан;

- 50% от стойността на фактурата за вода на Домашен социален патронаж с.Опан;

3. Възлага на кмета на общината да създаде необходимата организация за изпълнение на настоящото решение.

ВНОСИТЕЛ:……./п/………..

КМЕТ НА ОБЩИНА ОПАН

/ИНЖ. ГЕНЧО КОЛЕВ/

